title: Campoo-Los Valles
text: Campoo-Los Valles (prenunciato /kam'po los 'baʎes/, en aragonés literalment Campoo-As Vals) ye una comarca de Cantabria situata en l'alto Ebro d'una superficie de poco más de 1.000 km². A tuca mas alta ye o pico Cuchillón (2.225 m), y o punto más baixo en Pesquera (560 m), estando Reinosa a 850 m.
  
  Orichinariament, seguntes se reculle en o Libro d'as Merindatz de Castiella u Becerro de las Behetrías de Castilla (d'alto u baixo 1352), a Merindat d'Aguilar de Campoo yera formata tanto por municipios d'o sud de l'actual Cantabria, como d'o norte d'a provincia de Palencia y de Burgos, estando a capital a hue palentina Aguilar de Campoo, antiga capital d'o amplo marquesau d'Aguilar de Campoo. Dimpués, a capitalidat se tresladó a Reinosa, ciudat que contina tenendo ista condición. O "Campoo palentino" quedó dimpués d'a división provincial de meyatos d'o sieglo XIX con Aguilar como población más important, y englobata actualment en l'ampla comarca d'a Montanya Palentina. A tamas que ya existe una lei de comarcalización de Cantabria ista encara no ha estata desembolicata, por tanto a comarca no tien encara entidat oficial.
  
  Parla 
  Encara que Campoo ye considerata una d'as zonas d'orichen d'o castellano a parla campurriana tien influencias astur-leyonesas, por efecto de l'a muga progresiva entre as dos luengas. D'esta traza as vocals finals -y y -o se cierran en -u y -i: hielo, untu, ellu, arti, mesmamenti. Se mantién o grupo -mb- en bellas parabras lamber, y se produce l'apocope d'as terceras presonas singulars quan rematan en -y: tien, vien, haz en cuenta de tiene, viene y hace.
  
  Referencias 
  
  Campoo-Los Valles